Culoarea turcoaz a apei a putut fi admirată cel mai bine în zona Costinești-23 August, unde malul este mai abrupt.
Specialiștii au și o explicație pentru acest fenomen, fiind vorba despre faptul că alegele verzi s-au dezvoltat excesiv în apropierea țărmului.
"Este vorba despre multiplicarea unei alge. Aceste alge sunt foarte importante, pentru că rețin carbon.
Carbonul în exces din aer se dizolvă în mare și formează acid carbonic. Acum, cu aceste construcții desfășurate în ultima vreme, există și mai mult calciu. Astfel, se creează premisele ca aceste alge să se dezvolte", a explicat Adrian Bilbă, biolog.
Marea azurie va putea fi admirată și în următoarea perioadă, dacă cerul este senin, iar turiștii se vor putea bucura de o plimbare pe plajă și de priveliștea unui fenomen inedit.
În această perioadă, turiștii mai pot admira și macii care au înflorit pe unele plaje de la malul mării.